Marie Elizabeth Zakrzewska

Marie Elisabeth Zakrzewska (6. syyskuuta 1829 – 12. toukokuuta 1902) oli puolalainen lääkäri, joka toimi uraaurtavana lääkärinä Yhdysvalloissa. 

 Elämä 
 Lapsuus ja nuoruus 
Marie Elisabeth Zakrzewskan vanhemmat Ludwig Martin Zakrzewski ja Caroline Fredericke Wilhelmina Urban muuttivat Puolan toisen jaon jälkeen Berliiniin, jossa Marie Elizabeth syntyi.Ligouri, M.. "Marie Elizabeth Zakrzewska: Physician". Polish American Studies 9.1/2 (1952): 1–10. Web. Hän oli vanhin kuudesta lapsesta. Marie Zakrzewska oli älykäs lapsi ja menestyi hyvin koulussa. Zakrwewskan isä ei kuitenkaan aikonut antaa hänen jatkaa koulussa perustaitojen oppimisen jälkeen.Pula, James S. ""A Passion for Humanity:" Founding the New England Hospital for Women and Children." The Polish Review 57.3 (2012): 67-82. JSTOR. Web. 22 Feb. 2016. Zakrzewska lopetti koulunkäynnin 13 vuotiaana.

Marien äiti opiskeli kätilöksi valtion kätilökoulussa Berliinissä. Marie seurasi äitiään, kun tämä toimi kätilönä ja vieraili potilaiden luona. Zakrzewska kiinnostui yhä enemmän sairaanhoidosta ja lopulta päätti itsekin haluavansa kätilöksi.

Zakrzewska haki opiskelemaan kätilöksi valtion kätilöopistoon, Charité sairaalaan Berliinissä. Hän haki kouluun 19-vuotiaana ja uudelleen 20-vuotiaana, mutta hänen hakemuksensa hylättiin. Myöhemmin Zakrzewska hyväksyttiin oppilaaksi opistossa toimineen professorin Joseph Schmidtin varmistettua hänelle paikan. Zakrzewska valmistui ohjelmasta 1851. 
Joseph Schmidt oli hyvin vaikuttunut Zakrwewskan menestyksestä opinnoissa ja halusi nimittää hänet opiston ylikätilöksi. Kukaan nainen ei ollut aiemmin toiminut kyseisessä toimessa ja nimitykseen liittyen käytiin keskustelua. Monet uskoivat että Zakrewska rakastuisi työskennellessään miesten ympäröimänä, mikä johtaisi hänen uransa loppumiseen. Marie Zakrzewska nimitettiin kuitenkin ylikätilöksi 22-vuotiaana toukokuussa 1852. Hänen toimi ylikätilönä kuusi kuukautta.

 Muutto Yhdysvaltoihin 
Zakrewska muutti yhdysvaltoihin New Yorkiin siskonsa Anna Zakrzewskan kanssa 1853. Hän tutustui Elizabeth Blackwelliin, joka järjesti hänelle pääsyn lääketieteelliseen koulutukseen Western Reserve Universityyn. Hän sai lääketieteellisen tutkintonsa valmiiksi 27-vuotiaana maaliskuussa 1856. Tämän jälkeen Zakrzewska palasi New Yorkiin etsimään töitä. Töiden löytäminen naislääkärinä ei kuitenkaan ollut helppoa. Niinpä Zakrzewska ja Elizabeth Blackwell päättivät yhdessä perustaa sairastuvan naisten ja lasten tarpeisiin.Walsh, Mary Roth. "Feminine Showplace." "Doctors Wanted: No Women Need Apply": Sexual Barriers in the Medical Profession, 1835-1975. New Haven: Yale UP, 1977. 76-105. Print. Sairastupa aloitti toiminnan toukokuun 1. päivänä 1857. 

 Sairaalan perustaminen Bostoniin 
Myöhemmin Zakrzewska muutti Bostoniin, josta hänelle tarjottiin synnytysopin ja naisten- sekä lastentautien professorin toimea. Bostonissa Marie Zakrzewska perusti sairaalan The New England Hospital for Women and Children, joka avasi ovensa heinäkuun 1. päivä 1862. Sairaala ei ollut Bostonin ainut sairaala, joka tarjosi hoitoa naisille ja lapsille. Se oli kuitenkin erikoinen, sillä se tarjosi naislääkäreille mahdollisuuden käytännön harjoitteluun. Sairaalan tavoitteina olivat tarjota lääketieteellistä hoitoa naisille naislääkäreiden toimesta, tarjota naisille mahdollisuus kokea lääketieteen kliininen puoli sekä kouluttaa sairaanhoitajia.

 Myöhempi elämä 
Marie Zakrzewska teki paljon töitä edistääkseen naisten asemaa lääketieteen harjoittajina. Zakrzewska esitti Harvardin yliopistolle yhdessä Emily Blackwellin, Lucy Sewell, Helen Morton, Mary Putnam Jacobin ja monen muun naisen kanssa lääketieteellisen ohjelman perustamista naisille. Yliopisto kieltäytyi tarjouksesta, jonka Johns Hopkinsin yliopisto myöhemmin hyväksyi.
Zakrzewska eläköityi 1890. Marie Zakrzewska kuoli 12. toukokuuta 1902 oletettuun sydänkohtaukseen.

 Viitteet 

Luokka:Yhdysvaltalaiset lääkärit
Luokka:Puolalaiset lääkärit
Luokka:Vuonna 1829 syntyneet
Luokka:Vuonna 1902 kuolleet